CELEX: 62017TN0451
Language: fi
Date: 2017-07-20 00:00:00
Title: Asia T-451/17: Kanne 20.7.2017 – Verband der Deutschen Biokraftstoffindustrie v. komissio

25.9.2017   
            
            
               FI
            
            
               Euroopan unionin virallinen lehti
            
            
               C 318/15
            
         Kanne 20.7.2017 – Verband der Deutschen Biokraftstoffindustrie v. komissio
   (Asia T-451/17)
   (2017/C 318/21)
   Oikeudenkäyntikieli: saksa
   
      Asianosaiset
   
   
      Kantaja: Verband der Deutschen Biokraftstoffindustrie e.V. (Berliini, Saksa) (edustajat: asianajajat R. Stein, P. Friton ja H.-J. Prieß)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission numerolla BK/abd/ener.c.1(2017)2122195 kirjatun tiedonannon siltä osin kuin sen sivulla 5 määrätään, että biodieselin kasvihuonekaasuvaikutusten laskennassa on käytettävä päästöarvona 99,57 grammaa hiilidioksidiekvivalenttia metanolin megajoulelta
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu direktiivin 2009/28/EY (1) rikkomiseen poikkeamalla säädetystä laskentamenetelmästä.
               
                           —
                        
                        
                           Kantaja väittää, että direktiivin 2009/28/EY 19 artiklan 1 kohdan b alakohdan mukaan on käytettävä saman direktiivin liitteessä V olevan C osan mukaisia menetelmiä, jos päästöarvon laskennassa on käytetty todellisia arvoja. Direktiivin 2009/28/EY liitteessä V olevan C osan 13 kohdan mukaan käytössä olevasta polttoaineesta aiheutuvat päästöt (eu) katsotaan biopolttoaineiden ja bionesteiden osalta nollaksi. Riidanalaisessa tiedonannossa edellytetään, että vapaaehtoisissa sertifiointijärjestelmissä on määräajan jälkeen käytettävä direktiivin 2009/28/EY liitteessä V olevan C osan 13 kohdasta poikkeavaa laskelmaa, johon nimenomaan sisältyvät myös polttoainekäytöstä aiheutuvat päästöt.
                        
                     
                           —
                        
                        
                           Direktiivin 2009/28/EY liitteessä V olevan C osan 13 kohdasta poikkeaminen on saman direktiivin menettelysäännösten vastaista. Direktiivin liitteessä V säädettyjen menetelmien mukauttaminen edellyttää direktiivin 19 artiklan 7 kohdan toisen virkkeen mukaan aina saman direktiivin 25 artiklan 4 kohdassa säädetyn menettelyn noudattamista. Viimeksi mainitussa säännöksessä viitataan puolestaan päätöksen 1999/468/EY (2) 5 a artiklan 1–4 kohtaan sekä 7 artiklaan ottaen huomioon mainitun päätöksen 8 artiklan säännökset, joiden mukaan asia on käsiteltävä valvonnan käsittävää sääntelyä toteuttavassa komiteassa Euroopan parlamentin ja neuvoston valvonnassa. Menettelymuodoksi ei olisi saatu valita lyhyellä varoitusajalla annettua vapaamuotoista ilmoitusta.
                        
                     
         
               2)
            
            
               Toinen kanneperuste, joka perustuu unionin oikeuteen kuuluvien suhteellisuusperiaatteen sekä oikeusvarmuuden ja luottamuksensuojan periaatteiden loukkaamiseen asettamalla kohtuuttoman lyhyt siirtymäaika sertifiointimenettelyille direktiivin vastaisten laskentamenetelmien täytäntöönpanoa varten 1.9.2017 mennessä.
               
                           —
                        
                        
                           Luottamuksensuojaa on loukattu, koska menettelyn ja täytäntöönpanon määräajat ovat olleet kohtuuttoman lyhyet.
                        
                     
                           —
                        
                        
                           Oikeusvarmuuden periaatetta on loukattu täytäntöönpanoon liittyvien kohtuuttomien vaikeuksien vuoksi.
                        
                     
         
      (1)  Uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23.4.2009 annettu Euroopan parlamentin ja neuvoston direktiivi 2009/28/EY (EUVL 2009, L 140, s. 16).
   
      (2)  Menettelystä komissiolle siirrettyä täytäntöönpanovaltaa käytettäessä 28.6.1999 tehty neuvoston päätös 1999/468/EY (EYVL 1999, L 184, s. 23).